Advokaadibüroo RASK

**Advokaadibüroo RASK** on Eestis tegutsev täisteenust pakkuv advokaadibüroo, mille asutasid 2012. aastal Ramon Rask ja Tarmo Peterson.

## Ajalugu
Advokaadibüroo RASK asutati 2012. aastal Tallinnas. Büroo asutajateks on Ramon Rask ja Tarmo Peterson. Partnerite ringiga liitusid 2014. aastal Märt Rask, 2020. aastal Villy Lopman ja Timo Kullerkupp ning 2024. aastal Annika Vait. 

2026. aasta jaanuaris liitus RASK rahvusvahelise advokaadibüroode võrgustikuga Interlaw. 

## Asukoht ja organisatsioon
Büroo asub Tallinnas Golden Gate’i büroohoones aadressil Ahtri 6.

Advokaadibüroo RASK osutab õigusteenuseid era- ja avaliku sektori klientidele, nii kohalikes kui ka piiriülestes küsimustes. Büroo klientide hulka kuuluvad mitmed Eesti ja rahvusvahelised ettevõtted, investorid, finantsasutused ning avaliku sektori organisatsioonid, sealhulgas kohalikud omavalitsused ja riigiasutused. 

## Tegevusvaldkonnad
RASK tegutseb mitmes õigusvaldkonnas, sealhulgas äriõigus, finants- ja maksuõigus, tehnoloogiaõigus, ehitus- ja kinnisvaraõigus, keskkonnaõigus ja energeetika, avalik õigus, tööõigus, vaidluste lahendamine, maksejõuetus, kriminaalõigus, perekonnaõigus, kaitsetehnoloogia ning suurürituste korraldamine. 

## Partnerid
* Ramon Rask  on advokaadibüroo RASK asutaja ja partner. Tema peamised tegevusvaldkonnad on ärinõustamine ning ühinemis- ja ülevõtmistehingud (M&A). Lisaks nõustab ta kohalikke ja rahvusvahelisi ettevõtteid ja investoreid finantseerimise, ehitus- ja kinnisvaraõiguse, energeetika ja infrastruktuuri ning kaitsetehnoloogia küsimustes. Ramon Rask on Eesti Advokatuuri juhatuse liige ning kuulub ka advokatuuri äriõiguse komisjoni ja riigikaitse töörühma. 

* Tarmo Peterson  on advokaadibüroo RASK asutaja ja partner, kes on spetsialiseerunud vaidluste lahendamisele ning maksejõuetuse ja saneerimise valdkonnale. Tema peamisteks klientideks on kohalikud ja rahvusvahelised ettevõtted, pankrotihaldurid ning investorid ja arendajad ning peamisteks töövaldkondadeks on maksejõuetus ja saneerimine, vaidlused ja arbitraaž, konkurents ja riigiabi ning riigihanked. 

* Timo Kullerkupp  on RASKi partner, kelle peamiste töövaldkondade hulka kuuluvad tehnoloogiaõigus, finants- ja pangandusõigus, lennundus ja laevandus, tervishoid ning kaitsetehnoloogia valdkond. Tema peamisteks klientideks on rahvusvahelised ettevõtted ja investorid. 

* Villy Lopman  on RASKi partner, kelle peamisteks tegevusvaldkondadeks on maksuõigus, avalik haldus ja struktuuritoetused, keskkonnaõigus ja planeerimine ning vaidluste lahendamine. Tema klientide hulka kuuluvad kohalikud omavalitsused, ettevõtted ja eraisikud. 

### Annika Vait
Annika Vait  on RASKi partner, kes nõustab ettevõtteid ja ettevõtjaid peamiselt ühinemiste ja ülevõtmiste (M&A), tööõiguse ning igapäevase ärinõustamise küsimustes, sealhulgas lepingute koostamisel, läbirääkimistel ja vaidluste lahendamisel. Annika Vait on Eesti Advokatuuri äriõiguse komisjoni liige.

## Tunnustus
RASK on pälvinud tunnustust mitmes rahvusvahelises õigusturu edetabelis:

*Legal 500 tunnustas RASKi 2025. aastal üheksas õigusvaldkonnas. Nimeliselt tõsteti esile partnerid Ramon Rask, Annika Vait ja Timo Kullerkupp (*Leading Partner*), partner Timo Kullerkupp (*Hall of Fame*), partner Villy Lopman (*Next Generation Partner*) ning vandeadvokaadid Andrei Svištš  ja Karl Erik Esko  (*Leading Associate*).

*Chambers Europe  ja Chambers Global Legal Guide 2026  tunnustasid RASKi tegevust eelkõige maksuõiguse, kinnisvara- ja ehitusõiguse, äriõiguse ning vaidluste lahendamise valdkondades. Partner Villy Lopman nimetati maksuõiguse valdkonnas Eesti juhtivate õigusekspertide hulka. Lisaks tõsteti nimeliselt esile partnereid Ramon Rask ja Timo Kullerkupp (ärinõustamine), Tarmo Peterson (vaidluste lahendamine) ja vandeadvokaat Marina Lapidus  (ehitus ja kinnisvara).

*RASKi partnerid Villy Lopman  ja Tarmo Peterson  on esile tõstetud ka rahvusvahelises õigusturu edetabelis Best Lawyers.

## Viited


## Välislingid
* Advokaadibüroo RASK koduleht